দুপুরের খাবার টেবিলে বসে টিভির পর্দায় নগরে আর মফস্বল শহরে শহরে খ-যুদ্ধের ভিডিওচিত্র সবাই দেখতে পায়। গতবারের হরতালের চেয়েও এবার বেশি মারমুখো, বেশি জঙ্গি, বেশি শিউরে-ওঠানো। পুলিশ বাহিনী বনাম হরতাল সমর্থক দল তো বটেই, হরতাল সমর্থক বনাম হরতালবিরোধীদের সংঘাতও। হাতে হাতে লাঠিসোটা, ইটপাটকেল। সশস্ত্র খ-যুদ্ধ। পথ-সড়ক রণক্ষেত্র। কোথাও গাছপালা উপড়ে ফেলা ব্যারিকেড। ইটপাটকেলের ছড়াছড়ি। হল্লা, সেøাগান। কাঁদানে গ্যাস নিক্ষেপের শব্দ, কুয়াশার মতো গ্যাসের ধোঁয়া, গুলির আওয়াজ। হাসপাতালে লাশ আর জখমি; পলাশ লাশ সহ্য করতে পারে না। দু-এক জায়গায় দাউ দাউ করে জ্বলছে আগুন। সামলাতে পারছে না পুলিশ; হটছে। হুঁ-হুঁ করে উই বলে, বেশ হয়েছে! বেশ হয়েছে! টেলিভিশনের শব্দ উপচিয়ে উইয়ের কণ্ঠস্বর যেন অন্যদের কানে পৌঁছেনি।